Ilmoitus Puolasta peräisin olevan virtsa-aineen (urean) ja ammoniumnitraatin liuosseosten tuontiin sovellettavien polkumyyntitoimenpiteiden välivaiheen tarkastelun vireillepanosta



Virallinen lehti nro C 288 , 13/10/2001 s. 0002 - 0003



Ilmoitus Puolasta peräisin olevan virtsa-aineen (urean) ja ammoniumnitraatin liuosseosten tuontiin sovellettavien polkumyyntitoimenpiteiden välivaiheen tarkastelun vireillepanosta (2001/C 288/02) Komissio on vastaanottanut neuvoston asetuksen (EY) N:o 384/96(1), sellaisena kuin se on viimeksi muutettuna neuvoston asetuksella (EY) N:o 2238/2000(2), jäljempänä "perusasetus", 11 artiklan 3 kohdan nojalla Puolasta peräisin olevan virtsa-aineen (urean) ja ammoniumnitraatin liuosseosten tuontiin sovellettavien polkumyyntitoimenpiteiden osittaista välivaiheen tarkastelua koskevan pyynnön. 1. Tarkastelua koskeva pyyntö Pyynnön esitti puolalainen viejä Zaklady Azotowe "Pulawy" SA, jäljempänä "pyynnön esittäjä" ja se koskee polkumyyntiä koskevaa tarkastelua pyynnön esittäjän osalta. 2. Tuote Tarkastelun kohteena oleva tuote, jäljempänä "tarkasteltavana oleva tuote", on virtsa-aine (urea) ja ammoniumnitraatin liuosseokset, jotka tällä hetkellä luokitellaan CN-koodiin 3102 80 00. Tämä CN-koodi annetaan ainoastaan ohjeellisena. 3. Voimassa olevat toimenpiteet Tarkasteltavana olevan tuotteen osalta tällä hetkellä voimassa olevat toimenpiteet ovat neuvoston asetuksella (EY) N:o 900/2001(3) käyttöön otetut lopulliset polkumyyntitullit. Nämä toimenpiteet tonnikohtaisena paljoustullina otettiin käyttöön sen jälkeen kun neuvoston asetuksella (EY) N:o 3319/94(4) käyttöön otettuja alkuperäisiä toimenpiteitä koskeva tutkimus oli pantu vireille perusasetuksen(5) 11 artiklan 2 ja 3 kohdan nojalla. 4. Tarkastelun perusteet Kyseinen 11 artiklan 3 kohdan nojalla esitetty pyyntö perustuu hakijan toimittamaan alustavaan näyttöön siitä, että olosuhteet, joiden perusteella toimenpiteet otettiin käyttöön, ovat muuttuneet ja että kyseiset muutokset ovat pysyviä. Toimenpiteisiin johtaneessa alkuperäisessä tutkimuksessa pyynnön esittäjälle vahvistettu polkumyyntimarginaali perustui laskennallisen normaaliarvon ja yhteisöön suuntautuvan viennin hintojen vertailuun siitä syystä, että pyynnön esittäjällä ei ollut kotimarkkinamyyntiä. Pyynnön esittäjä väittää muun muassa, että kotimarkkinamyyntiin perustuvan normaaliarvon ja yhteisön vientihintojen vertailun tuloksena saatu polkumyyntimarginaali on huomattavasti alhaisempi ja jopa alhaisempi kuin aikaisemmin vahvistettu vahinkomarginaali. Tämän perusteella toimenpiteen jatkaminen nykyisen tasoisena ei enää olisi tarpeen polkumyynnin vastapainoksi. 5. Menettely polkumyynnin määrittämiseksi Kuultuaan neuvoa-antavaa komiteaa komissio on päättänyt, että on olemassa riittävä näyttö välivaiheen tarkastelun vireille panemiseksi, mistä syystä komissio panee perusasetuksen 11 artiklan 3 kohdan nojalla vireille polkumyyntiä koskevan tarkastelun pyynnön esittäjän tuotteen tuontiin sovellettavan tullin tason osalta. Tutkimuksessa selvitetään, olisiko voimassa olevien toimenpiteiden soveltamista jatkettava vai olisiko ne kumottava tai niitä muutettava siltä osin kuin on kyse hakijasta. a) Kyselylomakkeet Saadakseen tutkimuksensa kannalta välttämättöminä pitämiään tietoja komissio lähettää kyselylomakkeen pyynnön esittäjälle ja asianomaisen vientimaan viranomaisille. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan a alakohdassa asetetussa määräajassa. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan muut tiedot kuin kyselyyn annetut vastaukset ja toimittamaan asiaa tukeva näyttö. Nämä tiedot ja todisteet on toimitettava komissiolle tämän ilmoituksen 6 kohdan a alakohdassa asetetussa määräajassa. Komissio voi lisäksi kuulla asianomaisia osapuolia, mikäli ne pyytävät sitä ja osoittavat, että niiden kuulemiseksi on olemassa erityisiä syitä. Pyyntö on esitettävä tämän ilmoituksen 6 kohdan b alakohdassa asetetussa määräajassa. 6. Määräajat a) Osapuolille ilmoittautumista, kyselyyn vastaamista ja muiden tietojen toimittamista varten Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. b) Kuulemiset Kaikki asianomaiset osapuolet voivat myös pyytää saada tulla komission kuulemiksi samassa 40 päivän määräajassa. 7. Kirjalliset huomautukset, kyselylomakkeiden vastaukset ja kirjeenvaihto Kaikki asianomaisten osapuolien näkökannat ja pyynnöt on tehtävä kirjallisina (ei sähköisessä muodossa ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: Euroopan komissio Kauppapolitiikan pääosasto Linjat B ja C TERV - 0/13 Rue de la Loi/Wetstraat 200 B - 1049 Brussels Faksi (32-2) 295 65 05 Teleksi COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL L 56, 6.3.96, s. 1. (2) EYVL L 257, 11.10.2000, s. 2. (3) EYVL L 127, 9.5.2001, s. 1 (4) EYVL L 350, 31.12.1994, s. 20. (5) EYVL C 369, 21.12.1999, s. 22.